**Утвърдил:**



Ръководител на Управляващия орган на Програма за развитие на селските райони 2014-2020

|  |
| --- |
| **Таблица за направените предложения и възражения в процеса на обществено обсъждане на проект заповед за изменение на Заповед № РД 09-1148 от 25.11.2021 г. на заместник-министъра на земеделието и храните и ръководител на управляващия орган на Програма за развитие на селските райони ПРСР 2014 – 2020 г., с която са утвърдени насоки за кандидатстване по процедура чрез подбор № BG06RDNP001-6.011 по подмярка 6.1 „Стартова помощ за млади земеделски стопани" от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | ДФ „Земеделие“ | 25.04.2024 г. | Във връзка с публикуван за обществено обсъждане проект на Заповед за изменение и допълнение на Заповед № РД 09-1148 от 25.11.2021 г. на заместник-министъра на земеделието и храните и ръководител на Управляващия орган на Програмата за развитие на селските райони, с предложение за изменение на действащата нормативна уредба по прилагането на процедура чрез подбор № BG06RDNP001-6.011 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г., предоставяме следните съображения, коментари и мотивирани предложения по отношение на проекта за изменение и допълнение на Заповед № РД 09-1148 от 25.11.2021 г., както следва:  1. Доколкото допустими бенефициенти по процедура № BG06RDNP001-6.011 са Еднолични търговци и ЕООД, на които собственици и управители също могат да бъдат жени и които нямат право да променят собствеността и управлението на търговеца /дружеството, считаме за релевантно предоставената възможност на бенефициентите – жени при възникване на бременност, раждане и отглеждане на дете до 2-годишна възраст да назначават втори ръководител на стопанството си, да бъде предоставена и на собствениците/ управителите на бенефициенти под формата на ЕТ / ЕООД, които са жени.  2. Считаме за необходимо да се въведе уточнение към коя дата, наетият втори ръководител на стопанството следва да бъде на възраст между 18 и не повече от 40 навършени години – към датата на подаване на проектното предложение, към датата на назначаване като втори ръководител на стопанството или друга.  3. Считаме за необходимо изрично да се уточни дали вторият ръководител се включва към средния списъчен брой на персонала. В съответствие с нормата на т. 9 от Раздел 22.2 „Методика за оценка на проектните предложения“ от Условията за кандидатстване, предлагаме същият да не се включва при оценка на постигане на целта „Създаване на допълнителна заетост и нови работни места в стопанството“. Допълнителен мотив за това предложение е фактът, че след изтичане на периода на отглеждане на дете до 2-годишна възраст, бенефициента-жена следва да поеме управлението на стопанството до изтичане на 5-годишния срок на административния договор, а вторият ръководител да бъде освободен, като същевременно остава задължението на бенефициента да запази средния списъчен брой на персонала. Това не представлява пречка същият човек да бъде нает за друга работа в земеделското стопанство.  4. В случаите, когато бенефициентът – жена назначи втори ръководител на стопанството си поради ползване на отпуск и обезщетение при бременност, раждане и отглеждане на дете до 2 години, предлагаме да бъде указано задължение ДФ „Земеделие“ – РА да бъде своевременно информирана за тези обстоятелства, както и да бъдат предоставени необходимите документи за това.    5. Към списъка на изискуемите при подаване на искане за плащане документи следва да бъдат добавени документи, свързани с указване на обстоятелствата по възникване на майчинство и ползване на отпуск и обезщетение, (в случаите когато предвид времето на възникване на майчинство, такива не са подадени своевременно).  6. Предлагаме приетите в окончателния вариант на Заповедта за допълнение и изменение на Заповед № РД 09-1148 от 25.11.2021 г. промени в Условията за кандидатстване и изпълнение да бъдат аналогично отразени в Приложение Д към процедурата – Административен договор. | 1. Приема се по принцип   Съгласно дефиницията в УК втори ръководител е *„Лице, различно от кандидата/бенефициента, собственика на предприятието на кандидата/бенефициента ЕТ или собственика на капитала на кандидата/бенефициента ЕООД, което организира търговската и земеделската дейност на стопанството, разпорежда се с активите и/или извършва финансови операции от и за сметка на земеделското стопанство, включително е назначено като управител и/или прокурист на кандидата/бенефициента ЕООД или ЕТ или действа в качеството си на пълномощник на кандидата/бенефициента, на собственика на предприятието на кандидата/бенефициента ЕТ или собственика на капитала на кандидата/бенефициента ЕООД.“*. В Условията за изпълнение, Раздел 1. Техническо изпълнение на проектите, е записано, че: *„3. 4. Когато бенефициентът е физическо лице, той има право да се регистрира като ЕТ, който да стане правоприемник на стопанството му, като е длъжен в срок от пет работни дни от регистрацията на ЕТ в Търговския регистър писмено да уведоми за това ДФЗ - РА.*  *3. 5. Извън случаите по т. 3.4 за период от пет години от сключване на административния договора не се допускат промени в собствеността на капитала на бенефициента, когато същият е ЕООД, както и прехвърляне на стопанството на бенефициента физическо лице или ЕТ върху учредено от него ЕООД.“*. Видно от горецитираната дефиниция, вторият ръководител не е собственик на капитала на бенефициента. Съгласно предложените промени в насоките за кандидатстване възможността за назначаване на втори ръководител на стопанството е предоставена включително на собствениците/управителите жени на бенефициенти ЕТ/ЕООД.  2. Приема се  Добавено е пояснение в раздел 11.2, т. 6 от Условията за кандидатстване и в Раздел „Финансово изпълнение на проектите и плащане“, т. 11.1.21 от Условията за изпълнение.  3. Приема се  4. Приема се по принцип. Текст за уведомяване на ДФЗ – РА е предвиден в т. 7 на чл. 6, ал. 1 от Административния договор.  5. Не се приема.  Държавен фонд „Земеделие“ има осигурен достъп до НАП, където са публикувани данните от Декларация образец №1 с информация за дните в болничен или оглеждане на дете.  6. Приема се. |